9.  การจัดการ

    1.  โครงสร้างการจัดการ

คณะกรรมการบริษัท

คณะกรรมการตรวจสอบ

ประธานเจ้าหน้าที่บริหาร

ฝ่ายตรวจสอบภายใน

กรรมการผู้จัดการ

  ผู้ช่วยกรรมการผู้จัดการ

ผู้จัดการ, ผู้จัดการอาวุโส ผู้จัดการ ผู้จัดการ ผู้จัดการ

ฝ่ายขายและการตลาด ฝ่ายบริหารโครงการอยุธยา ฝ่ายบริหารโครงการระยอง ฝ่ายบัญชี
และการเงิน

  9.2 ผู้บริหารของบริษัท

คณะกรรมการและผู้บริหารของบริษัทมีคุณสมบัติครบตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข
และวิธีการในการขออนุญาตเสนอขายหุ้นสามัญที่ออกใหม่ และการอนุญาตฉบับลงวันที่ 18 พฤษภาคม
2535

- คณะกรรมการของบริษัท ณ. วันที่ 31 ธันวาคม 2545

+--------------------+----------------------+----------+--------------+
| ชื่อ                 | ตำแหน่ง               | ถ        | ผลปร         |
|                    |                      | ือหุ้นจำนวน | ะโยชน์ตอบแทนใ |
|                    |                      |          | นฐานะกรรมการ |
|                    |                      | (หุ้น)     | (บาท)        |
+--------------------+----------------------+----------+--------------+
| 1. นายสุกิจ หวั่งหลี    | ประธานกรรมการ        | -        | 360,000.00   |
|                    |                      |          |              |
| (ได้รับการแต่งตั้งวันที่   |                      |          |              |
| 20 พ.ค. 45)        |                      |          |              |
+--------------------+----------------------+----------+--------------+
| 2. นายดิเรก วินิชบุตร  | ประธานเจ้าหน้าที่บริหาร   | 1        | 360,000.00   |
|                    |                      | ,617,400 |              |
+--------------------+----------------------+----------+--------------+
| 3. นายจิระพงษ์       | กรรมการผู้จัดการ        | 3        | 360,000.00   |
| วินิชบุตร             |                      | ,040,000 |              |
+--------------------+----------------------+----------+--------------+
| 4. นายเรียวจิ ทาเคบะ | กรรมการ              | -        | 360,000.00   |
|                    | และผู้ช่วยกรรมการผู้จัดการ |          |              |
+--------------------+----------------------+----------+--------------+
| 5. นายพงส์ สารสิน    | กรรมการ              | -        | 360,000.00   |
+--------------------+----------------------+----------+--------------+
| 6. นายพงษ์ศักดิ์       | ประ                  | -        | 381,666.67   |
| อังสุพันธ์             | ธานคณะกรรมการตรวจสอบ |          |              |
+--------------------+----------------------+----------+--------------+
| 7. นางอิงอร         | กรรมการตรวจสอบ       | -        | 381,666.67   |
| ประกฤติเวศย์         |                      |          |              |
+--------------------+----------------------+----------+--------------+
| 8. นางสาวอมรา      | กรรมการตรวจสอบ       | -        | 360,000.00   |
| เจริญกิจวัฒนกุล        |                      |          |              |
+--------------------+----------------------+----------+--------------+
| 9. นายวิชิต วุฒิสมบัติ   | กรรมการ              | -        | 210,000.00   |
+--------------------+----------------------+----------+--------------+
| 10. นายศิววงศ์ จังคศิริ | กรรมการภายนอก        | -        | 120,000.00   |
|                    |                      |          |              |
| (ลาออกวันที่ 20 พ.ค.  | (ลาออกแล้ว)           |          |              |
| 45)                |                      |          |              |
+--------------------+----------------------+----------+--------------+
| 11 นายมาคิโตะ       | กรรมการ              | -        | -            |
| โฮริคาวา            |                      |          |              |
|                    | (ลาออกแล้ว)           |          |              |
| (ลาออกวันที่ 20 พ.ค.  |                      |          |              |
| 45)                |                      |          |              |
+--------------------+----------------------+----------+--------------+
| 12. นายฮิซาจิ คิมูระ   | กรรมการ              | -        | -            |
|                    |                      |          |              |
| (ลาออกวันที่ 20 พ.ค.  | (ลาออกแล้ว)           |          |              |
| 45)                |                      |          |              |
+--------------------+----------------------+----------+--------------+

- อำนาจของกรรมการ

กรรมการผู้มีอำนาจลงลายมือชื่อแทนบริษัท คือ นายดิเรก วินิชบุตร, นายจิระพงษ์ วินิชบุตร
และนายเรียวจิ ทาเคบะกรรมการ 2 ใน 3 ท่าน ลงลายมือชื่อร่วมกัน
และประทับตราสำคัญของบริษัทฯ เป็นผู้มีอำนาจผูกพันบริษัท
คณะกรรมการมีอำนาจกำหนดหรือแก้ไขเพิ่มเติมชื่อกรรมการผู้มีอำนาจลงนามผูกพันบริษัทฯ

- เจ้าหน้าที่บริหารของบริษัท ณ. วันที่ 31 ธันวาคม 2545

+----------------------+--------------------+---------------+----------+
| ชื่อ                   | ตำแหน่ง             | จำนวนหุ้นที่ถือ    | เพ       |
|                      |                    |               | ิ่มขึ้น/ลดลง |
+----------------------+--------------------+---------------+----------+
| 1. นายดิเรก วินิชบุตร    | ประธานเจ้าหน้าที่บริหาร | 1,617,400     | -        |
+----------------------+--------------------+---------------+----------+
| 2. นายจิระพงษ์ วินิชบุตร  | กรรมการผู้จัดการ      | 3,040,000     | -        |
+----------------------+--------------------+---------------+----------+
| 3. นายเรียวจิ ทาเคบะ   | ผู้ช่วยกรรมการผู้จัดการ  | -             | -        |
+----------------------+--------------------+---------------+----------+
| 4. นายมิโนรุ อินากากิ    | ผู้จ                 | 2,000         | -        |
|                      | ัดการทั่วไปฝ่ายการตลาด |               |          |
+----------------------+--------------------+---------------+----------+
| 5. น.ส.ศิริพรรณ        | ผู้จัด                | 35,000        | -        |
| เตชางาม              | การฝ่ายบัญชีและการเงิน |               |          |
+----------------------+--------------------+---------------+----------+
| 6. นายวิทยา เลื่องลือยศ  | ผู้จัดการทั่วไปอาวุโส    | 15,000        | (2,      |
|                      |                    |               | 032,700) |
+----------------------+--------------------+---------------+----------+
| 7. นายวิรัช บรรณวณิชกุล  | ผู้จัดการทั่วไป         | -             | (600)    |
|                      |                    |               |          |
|                      | (สาขาพระน          |               |          |
|                      | ครศรีอยุธยาและระยอง) |               |          |
|                      |                    |               |          |
|                      | (ลาออก 28 ก.พ. 45) |               |          |
+----------------------+--------------------+---------------+----------+
| 8. นายชี ทงโย         | ผู้จัดการทั่วไป         | -             | -        |
|                      | (สาขาระยอง)        |               |          |
+----------------------+--------------------+---------------+----------+

- สิทธิของผู้ถือหุ้นในการเลือกตั้งกรรมการ

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่ โดยถือว่า หนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม ข้อ 1 เลือกตั้งบุคคลคนเดียว
    หรือหลายคนเป็น กรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมา
    หากมีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

  - องค์ประกอบและการแต่งตั้งกรรมการ

1. บริษัทมีคณะกรรมการของบริษัทไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร
กรรมการของบริษัทอาจเลือกตั้งจากบุคคลภายนอก ซึ่งมิใช่ผู้ถือหุ้นของบริษัทก็ได้

2. กรรมการต้องเป็นบุคคลธรรมดา และ

(1) บรรลุนิติภาวะ

(2) ไม่เป็นบุคคลล้มละลาย, คนไร้ความสามารถ หรือคนเสมือนไร้ความสามารถ

1.  (3) ไม่เคยรับโทษจำคุกโดยคำพิพากษาถึงที่สุด
    ให้จำคุกในความผิดเกี่ยวกับทรัพย์ที่ได้กระทำโดยทุจริต และ

  (4) ไม่เคยถูกลงโทษไล่ออกหรือปลดออกจากราชการ หรือองค์การหรือหน่วยงานของรัฐ
  ฐานทุจริตต่อหน้าที่

3. ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้ : -

(1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่ โดยถือว่าหนึ่งหุ้นต่อเสียงหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมา
    หากมีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

4. ในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวน อัตรา 1 ใน 3
ถ้าจำนวนกรรมการที่จะออกแบ่งเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
ให้จับสลากกันว่าผู้ใดจะออก ส่วนปีหลัง ๆ ต่อไป ให้กรรมการคนที่อยู่ในตำแหน่งนานที่สุดนั้น
เป็นผู้ออกจากตำแหน่ง กรรมการที่ออกตามวาระนั้น
อาจได้รับเลือกกลับเข้ามาดำรงตำแหน่งใหม่ก็ได้

5. นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ ตาย, ลาออก,
ขาดคุณสมบัติ หรือมีลักษณะต้องห้ามตามข้อ 2 แห่งข้อบังคับนี้, ที่ประชุมผู้ถือหุ้นลงมติให้ออกตามข้อ 8
แห่งข้อบังคับนี้ และศาลมีคำสั่งให้ออก

6.  กรรมการคนใดจะลาออกจากตำแหน่ง ให้ยื่นหนังสือลาออกต่อบริษัท
    และการลาออกมีผลนับแต่วันที่หนังสือลาออกไปถึงบริษัท
    กรรมการซึ่งลาออกจากตำแหน่งจะแจ้งการลาออกของตนให้นายทะเบียนทราบด้วยก็ได้

7.  ในกรณีที่ตำแหน่งกรรมการว่างลงเพราะเหตุอื่น
    นอกจากถึงคราวออกตามวาระให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้าม
    ตามข้อ 2 เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน

  มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

8.  ที่ประชุมผู้ถือหุ้น
    อาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่ง ของจำนวนหุ้นที่ถือ โดยผู้ถือหุ้นที่มาประชุม
    และมีสิทธิออกเสียง

9.  กรรมการมีสิทธิได้รับค่าตอบแทนอันได้แก่ เบี้ยประชุม เบี้ยเลี้ยง บำเหน็จ และโบนัส
    หรือผลประโยชน์ตอบแทนในลักษณะใด ๆ ตามที่ที่ประชุมผู้ถือหุ้นจะได้กำหนดเป็นคราว ๆ
    หรือตลอดไปจนกว่าที่ประชุมผู้ถือหุ้นจะมีมติเปลี่ยนแปลง

  ความในวรรคแรก
  ไม่กระทบถึงสิทธิของกรรมการที่เป็นพนักงานหรือลูกจ้างของบริษัทในอันที่จะได้รับค่าตอบแทน
  และผลประโยชน์อื่นใด ในฐานะที่เป็นพนักงานหรือลูกจ้างของบริษัท

10. ให้คณะกรรมการเลือกกรรมการคนหนึ่งเป็นประธานกรรมการ
    และอาจกำหนดระยะเวลาการดำรงตำแหน่งมากน้อยเพียงใดก็ได้
    ในกรณีที่คณะกรรมการพิจารณาเห็นสมควร จะเลือกกรรมการคนหนึ่ง
    หรือหลายคนเป็นรองประธานกรรมการก็ได้
    รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

11. ในการประชุมคณะกรรมการ
    ต้องมีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมด
    จึงจะเป็นองค์ประชุมในกรณีที่ประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้
    ถ้ามีรองประธานกรรมการ ให้รองประธานกรรมการเป็นประธาน
    ถ้าไม่มีรองประธานกรรมการหรือมีแต่ไม่สามารถปฏิบัติหน้าที่ได้
    ให้กรรมการซึ่งมาประชุมเลือกกรรมการคนหนึ่งเป็นประธานที่ประชุม

การวินิจฉัยชี้ขาดของที่ประชุมให้ถือเสียงข้างมาก

กรรมการคนหนึ่งมีเสียงหนึ่งในการลงคะแนน เว้นแต่กรรมการซึ่งมีส่วนได้เสียในเรื่องใด
ไม่มีสิทธิออกเสียงลงคะแนนในเรื่องนั้น
ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

12. ให้ประธานกรรมการเป็นผู้เรียกประชุมคณะกรรมการ ถ้ากรรมการตั้งแต่ 2
คนขึ้นไปร้องขอให้เรียกประชุม คณะกรรมการ ให้ประธานกำหนดวันประชุมภายใน 14 วัน
นับแต่วันที่ได้รับการร้องขอ

13. ในการเรียกประชุมคณะกรรมการ
    ให้ประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการไม่น้อยกว่า 7
    คน ก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของบริษัท
    จะแจ้งการนัดประชุมโดยวิธีอื่น และกำหนดวันประชุมให้เร็วกว่านั้นก็ได้

14. กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติของที่ประชุมผู้ถือหุ้น คณะกรรมการอาจมอบหมายให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้

15. ห้ามมิให้กรรมการประกอบกิจการ
    เข้าเป็นหุ้นส่วนไม่จำกัดความรับผิดหรือเข้าเป็นกรรมการในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแแต่งตั้ง

16. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่บริษัททำขึ้นหรือถือหุ้น
    หรือหุ้นกู้เพิ่มขึ้นหรือลดลงในบริษัท หรือบริษัทในเครือ

17. คณะกรรมการของบริษัท ต้องประชุมกันอย่างน้อย 3 เดือนต่อครั้ง ณ
    ท้องที่อันเป็นที่ตั้งสำนักงานใหญ่ หรือสาขาของบริษัท หรือจังหวัดใกล้เคียง

18. คณะกรรมการมีอำนาจแต่งตั้งกรรมการจำนวนหนึ่ง
    ให้เป็นคณะกรรมการบริหารที่จะปฏิบัติหน้าที่ในกิจการงานของบริษัทตามแต่คณะกรรมการจะมอบหมาย
    โดยจะแต่งตั้งกรรมการคนหนึ่งเป็นประธานคณะกรรมการบริหาร

  การประชุมคณะกรรมการบริหารให้นำข้อบังคับว่าด้วยการประชุมคณะกรรมการของบริษัทมาใช้บังคับโดยอนุโลม

19. ให้กรรมการ 2 คนลงลายมือชื่อร่วมกัน และประทับตราสำคัญของบริษัท
    เป็นผู้มีอำนาจลงนามผูกพันบริษัท

  คณะกรรมการมีอำนาจกำหนด หรือแก้ไขเพิ่มเติมชื่อกรรมการผู้มีอำนาจลงนามผูกพันบริษัทได้

- ขอบเขต หน้าที่ และความรับผิดชอบของคณะกรรมการตรวจสอบของบริษัท

ที่ประชุมมีมติแต่งตั้งคณะกรรมการตรวจสอบเมื่อวันที่ 3 พฤศจิกายน 2542
โดยกำหนดให้ประธานกรรมการตรวจสอบ และกรรมการตรวจสอบมีวาระอยู่ในตำแหน่งคราวละ 3
ปี โดยมีขอบเขต หน้าที่ และความรับผิดชอบดังนี้ : -

1.  สอบทานระบบการควบคุมภายในของบริษัทให้มีระบบการควบคุมที่เพียงพอ เหมาะสม
    และมีประสิทธิภาพ

2.  พิจารณาคัดเลือก ทบทวนและเสนอแต่งตั้งผู้สอบบัญชีภายนอก
    รวมทั้งประสานงานกับผู้สอบบัญชีภายนอก
    และผู้บริหารเกี่ยวกับรายงานทางการเงินที่เกี่ยวข้องและสอบทานรายงานทางการเงิน
    ให้มีการเปิดเผยข้อมูลอย่างเพียงพอ และเชื่อถือได้

3.  สอบทานการปฏิบัติงานของบริษัท ให้เป็นไปตามข้อบังคับของบริษัท กฎหมายที่เกี่ยวข้อง
    และกฎหมายว่าด้วยหลักทรัพย์และตลาดหลักทรัพย์

4.  สอบทานและดูแลบริษัท ไม่ให้เกิดความขัดแย้งทางผลประโยชน์
    รวมถึงการพิจารณาการเปิดเผยข้อมูลของบริษัท ในกรณี่เกิดรายงานที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความครบถ้วนและถูกต้อง

5.  จัดทำรายงานการปฏิบัติงานของคณะกรรมการตรวจสอบเสนอต่อคณะกรรมการบริษัท
    และรายงานในรายงานประจำปีของบริษัท
    โดยรายงานดังกล่าวต้องลงนามโดยประธานคณะกรรมการตรวจสอบ

6.  ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

7.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบ

    3.  ค่าตอบแทนผู้บริหาร

+----+------------------------------------------------+---------------+
| ปี  | -                                              |               |
| 25 | ค่าเบี้ยป                                         |  2,533,333.34 |
| 45 | ระชุมและผลประโยชน์ตอบแทนในฐานะกรรมการให้แก่กรรมการ |   บาท         |
|    | 6 ท่านรวมเป็นเงิน                                 |               |
+----+------------------------------------------------+---------------+
|    | - เงินเดือนรวมของผู้บริหารของบริษัท 8 ท่าน รวมเป็นเงิน   | 6,702,657.13  |
|    |                                                | บาท           |
+----+------------------------------------------------+---------------+
|    | - ค่าตอบแทนอื่น : -                               | 180,600 บาท   |
|    | เงินกองทุนสำรองเลี้ยงชีพของผู้บริหารของบริษัท 8 ท่าน      |               |
|    | รวมเป็นเงิน                                      |               |
+----+------------------------------------------------+---------------+
|    | -โบนัสผู้บริหารของบริษัท 8 ท่าน รวมเป็นเงิน             | 938,500.00    |
|    |                                                | บาท           |
+----+------------------------------------------------+---------------+

4.  การกำกับดูแลกิจการ

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ตามแนวทางของตลาดหลักทรัพย์ฯ และข้อบังคับของบริษัททุกประการ

9.5 การดูแลเรื่องการใช้ข้อมูลภายใน

กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้น การเปิดเผยข้อมูลต่าง ๆ ที่มีสาระสำคัญและมีผลกระทบต่อบริษัท
ถ้าเป็นข้อมูลทางการดำเนินงานให้ผ่านความเห็นชอบจากประธานผู้บริหาร
แต่ถ้าข้อมูลใดที่มีผลกระทบต่อผู้ลงทุนต้องผ่านความเห็นชอบจากที่ประชุมคณะกรรมการบริษัท
นโยบายและวิธีการติดตามดูแลในการนำข้อมูลภายในไปใช้เพื่อประโยชน์ส่วนตนนั้น บริษัทฯ
มอบหมายให้คณะกรรมการเป็นผู้ดูแล
และพิจารณาตัดสินความผิดในกรณีที่มีกรรมการและผู้บริหารมีการใช้ข้อมูลภายในเพื่อประโยชน์ส่วนตัว
และมอบหมายให้ประธานเจ้าหน้าที่บริหารเป็นผู้พิจารณาความผิด
หากพนักงานของบริษัทกระทำความผิดดังกล่าว ซึ่งมีมาตรการการลงโทษ
เป็นไปตามมติที่ประชุมของคณะกรรมการบริษัท

9.6 บุคลากร

รายละเอียดข้อมูลของปี 2545

ก) จำนวนพนักงานทั้งหมด 77 คน (ไม่รวมกรรมการ)

ข) การเปลี่ยนแปลงจำนวนพนักงานอย่างมีนัยสำคัญ

- ไม่มี -

ค) ข้อพิพาทด้านแรงงานที่สำคัญในระยะ 3 ปีที่ผ่านมา

2.  - ไม่มี -

ง) ลักษณะผลตอบแทนบุคลากร (ไม่รวมกรรมการและผู้บริหาร)

  --- --------------------------------------------------- ---------------
      - เงินเดือนรวมของพนักงานรวมเป็นเงิน                      10,193,939.87
                                                          บาท

      - ค่าตอบแทนอื่น : -                                    406,588 บาท
      เงินกองทุนสำรองเลี้ยงชีพของพนักงานรวมเป็นเงิน               

      -โบนัสพนักงานรวมเป็นเงิน                                2,658,121.13
                                                          บาท
  --- --------------------------------------------------- ---------------

จ) นโยบายในการพัฒนาพนักงาน

บริษัทมีการจัดอบรมพนักงานให้มีความรู้ความสามารถตามแต่ลักษณะงานของแต่ละฝ่ายโดยการจัดส่งพนักงานไปอบรมเพิ่มเติมความรู้
และวิวัฒนาการใหม่ ๆ ตามความเหมาะสมของงานแต่ละฝ่าย
โดยผู้บริหารเป็นผู้พิจารณาในเรื่องดังกล่าว เพื่อให้พนักงานนำความรู้ และวิวัฒนาการใหม่ ๆ
ดังกล่าวมาปรับปรุงและประยุกต์ใช้กับระบบงานของบริษัท